Lav et referat af nedenstående tekst:

Tekst:
Der var guldfest i Gigantium i søndags, efter at Aalborg Pirates havde sikret sig det danske mesterskab i ishockey med en sejr over Rungsted Seier Capital. Tidligere i år vandt piraterne pokalturneringen Metal Final Four, og dermed kan Pirates for anden gang i klubbens historie kalde sig vindere af The Double. Klubben vandt også både mesterskabet og pokaltitlen i 2018, og ligesom det var tilfældet dengang, hylder Aalborg Kommune nu piraterne for præstationen. Derfor besøgte Aalborg Pirates tirsdag eftermiddag rådhuset på Gammeltorv i Aalborg. - Jeg er imponeret Her holdt Aalborg Kommunes borgmester Thomas Kastrup-Larsen (S) tale for de nykårede danmarksmestre. - Stort tillykke med "The Double". Jeg synes, det har været en fantastisk sæson, hvor I nærmest har leveret det umulige, sagde borgmesteren i sin tale. - Jeg er imponeret, og byen er imponeret over det, I har præsteret. Borgmesteren fortalte herefter en anekdote om en af sine første ishockeyoplevelser i den gamle skøjtehal på Samsøgade i Aalborg. Og så opsummerede han sin oplevelse af søndagens afgørende finalekamp. - Fra min side skal der lyde et kæmpestort tillykke, sagde borgmesteren i slutningen af sin tale. Du kan se eller gense fejringen af Aalborg Pirates her:

Referat:
Aalborg Kommune hyldede tirsdag eftermiddag Aalborg Pirates, som søndag eftermiddag vandt det danske mesterskab i ishockey for tredje gang i klubbens historie.